Muzeul Municipal Dej

Salonul de Iarnă ed. II la Muzeul Municipal Dej
2025-11-27 17:00 - 2025-12-08 16:00 UTC | Muzeul Municipal Dej, 1 Mai nr. 3, Dej, Cluj, 405200, Romania
Anunțăm deschiderea celei de-a II-a ediții a Salonului de Iarnă, o expoziție construită de și dedicată artiștilor plastici dejeni. Vernisajul expoziției va avea loc joi, 27 noiembrie, de la ora 17:00, în Galeria de Artă a Muzeului, Strada 1 Mai nr. 3. Intrarea este gratuită!
Salonul de iarnă reunește lucrări ale pictorilor dejeni, într-un context care marchează apropierea sărbătorilor de iarnă și oferă publicului prilejul de a descoperi teme și stiluri variate. Acest Salon se vrea a fi o a doua parte a întâlnirilor anuale cu artiștii dejeni, o continuare a Anualei Artiștilor Plastici Dejeni, eveniment care are loc de obicei în luna iulie.
Expoziția evidențiază diversitatea mediilor și a tehnicilor folosite de fiecare artist, fără a impune o direcție estetică unică. De asemenea se oferă ocazia de a interacționa cu artiștii plastici locali, de a-i cunoaște și de a socializa în spațiul primitor al muzeului local.
Printre numele expozanților se regăsesc Daniel Cîmpeanu, Ciubăncan Bianca, Tomșa Loredana, Galea Ana Maria, Hatos Ioan, Sirocasus, Ina Bărbuță, Călin Groșan, Botcă Daniela, Gal Robert, Lorand Puși, Roman Alexandru, Măluțan Diana, Marczian Eva, Șoim Elisabeta, Silveșan Mărioara, Octavian Gheorgheanu, Cosma Cristiana.
Expoziția poate fi vizitată GRATUIT în perioada 27 noiembrie – 8 decembrie 2025, în programul obișnuit de funcționare al muzeului.
